पाएं अपने शहर की ताज़ा ख़बरें और फ्री ई-पेपरडाउनलोड करें
सुखदेव डागुर | कोरोना की दूसरी घातक लहर के दौर में वैक्सीनेशन चक्र जिले में मंद गति से घूम रहा है। दरअसल, जिले में अभी तक 119484 बुजुर्गों ने कोरोना से बचाव के लिए वैक्सीन की पहली डोज तो ले ली, मगर दूसरी डोज लेने में सिर्फ 19184 ने ही दिलचस्पी दिखाई है। लिहाजा, सैकंड डोज लेने के लिए ही अभी जिले में एक लाख से ज्यादा बुजुर्ग कतार में हैं। जबकि, 18 प्लस वालों को तो अभी और लंबा इंतजार करना पड़ेगा। मसलन, जिले में 18 से 44 एजग्रुप वालों काे एक मई से वेक्सीनेशन का सपना साकार नहीं हो सका। अभी सिर्फ, 45 से ऊपर आयु वर्ग के लोगों का ही पूर्व की भांति टीकाकरण किया जा रहा है।
खास यह है कि इनके लिए भी जिले में सिर्फ 24 हजार वैक्सीन डोज ही शेष रह गई हैं। फिलहाल, फर्स्ट 227649 और 33913 सैकंड डोज सहित जिलेभर में कुल 261562 वैक्सीन डोज लग पाई हैं।एक मई से करौली जिले में 18 से 45 आयु वर्ष तक के करीब 4 लाख से ज्यादा वयस्कों को कोरोना से बचाव के लिए वैक्सीन लगाने की शुरुआत होनी थी, मगर डोज नहीं मिल पाने से इसका शुभारंभ नहीं हो पाया है। जिला प्रशासन ने भी वोटर लिस्ट के आधार पर इनकी स्क्रूटनी करने की प्रक्रिया अपनाई, मगर रिजल्ट निगेटिव ही रहा। हालांकि, जनवरी 2021 की सूची के अनुसार 1041107 वोटर्स हैं, इसके हिसाब से तो सिर्फ 227649 को ही सुरक्षा कवच लग सका है। खास यह है कि टीकाकरण के लिए जिला प्रशासन फिलहाल नए केंद्र भी नहीं बनाएगा।
अगर, भीड़ बढ़ती है तो नए केंद्र बनाए जा सकते हैं। हालांकि, 45 आयु पार वालों के लिए वेक्सीनेशन बूथों पर पूर्व की भांति जारी रहेगा और शहरी व ग्राम पंचायत स्तर पर कैंप भी जारी रहेंगे। गौरतलब है कि राज्य सरकार के फैसले के अनुसार युवाओं ने कोरोना से बचाव के लिए वेक्सीनेशन करवाने की मंशा से कोविन पोर्टल व आरोग्य सेतु पर सेल्फ रजिस्ट्रेशन करवाना भी प्रारंभ कर दिया है,मगर एक मई को उनको निराशा ही हाथ लगी। जबकि, 18 से 44 एजग्रुप वालों का वेक्सीनेशन बिना अपॉइंटमेंट के नहीं हो सकेगा। फिलहाल, वयस्कों के लिए वैक्सीन लगवाने की इंतजार की घडी और बढ़ गई है। जबकि, मौजूदा स्थिति में कोरोना वायरस के संक्रमण से बचाव के लिए सिर्फ मास्क,सोशल डिस्टेंसिंग व वैक्सीन ही उपचार है।
जिले में 60 वर्ष से ऊपर 138668 और 45 से 60 वालों में 96077, हैल्थ वर्कर 13657 व 13160 फ्रंट लाइन वर्कर्स को सुरक्षा कवच का टीका लग चुका है।सैकंड डोज की प्रोग्रेस धीमीवैक्सीनेशन की पहली डोज के बाद बुजुर्ग, हैल्थ वर्कर, फ्रंट लाइन वर्कर्स के लिए 28 दिन और 45 से 59 आयु वालों के लिए 42 दिन के अंतराल में दूसरी डोज लेने का प्रावधान है। मगर, करौली जिले में सैकंड डोज की प्रोग्रेस तो बेहद ही निराशाजनक है। लोग रुचि नहीं ले रहे या फिर सिस्टम की चाल ही मंद है। हालांकि, डोज लेने के लिए मोबाइल पर मैसेज भी मिलता है। लिहाजा, जिले में 60 से ऊपर आयु के सवा लाख बुजुर्ग कैटेगरी में 119484 के मुकाबले सिर्फ 19184 ने ही दूसरी डोज ली है।
जिले में 227649 लाभांवित, वैक्सीनेशन पर एक नजरकैटेगरी फर्स्ट डोज सैकंड डोज60 आयुपार 119484 1918445 से 60 आयु वाले 93355 2722हैल्थ वर्कर्स 7333 6324फ्रंटलाइन वर्कर्स 7477 5683(यह आंकड़े चिकित्सा विभाग के अनुसार 29 अप्रैल तक के हैं)
18 प्लस वालों का वैक्सीनेशन के लिए रजिस्ट्रेशन इनस्टेप्स से होगा वैक्सीनेशन के लिए (https://selfregistration.cowin.gov.in) पोर्टल पर जाकर के रजिस्ट्रेशन का विकल्प चुनें। मोबाइल नंबर दर्ज कर गेट ओटीपी पर क्लिक करें। मोबाइल पर ओटीपी आएगा, इसे 180 सैकंड के अंदर डालना होगा। फिर सबमिट करते ही नया पेज खुलेगा, यहां आपको अपनी डिटेल भरनी होगी। फोटो पहचान के लिए आधार के अलावा ड्राइविंग लाइसेंस, पेनकार्ड, पासपोर्ट, पेंशन पासबुक, एनपीआर स्मार्टकार्ड और वोटर आईडी का विकल्प होगा। इनमें से कोई एक विकल्प चुनकर आईडी नंबर डालें। नाम, जेंडर और जन्मतिथि भरनी होगी। इसके बाद कोविड वैक्सीनेशन सेंटर चुनने का विकल्प मिलेगा। सेंटर चुनने के बाद सुविधानुसार उपलब्ध स्लॉट चुन सकते हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn